# **Tα νέα της τάξης μας 17/03/2022**

**Γλώσσα**

Μάθαμε ένα καινούριο ζευγαράκι το οποίο αποτελείται από τα γραμματάκια τ και ζ και είναι το **δίψηφο τζ**. Αναφέραμε λεξούλες που ξεκινούν ή περιλαμβάνουν το **δίψηφο τζ** και το διαφοροποιήσαμε σε σχέση με το δίψηφο τσ\_, γιατί τα παιδιά συνήθως τα μπερδεύουν.

Από το βιβλίο μαθητή προχωρήσαμε στη σελίδα 24 όπου παρατηρήσαμε και σχολιάσαμε την εικόνα και ύστερα διαβάσαμε από κάτω το κείμενο. Στη συνέχεια, κυκλώσαμε στο κυρίως κείμενο το δίψηφο τζ. Από τη σελίδα 25 κάναμε την ασκησούλα.

Είδαμε από τους μύθους του Αισώπου “Ο Τζίτζικας και ο Μέρμηγκας”

https://www.youtube.com/watch?v=04D2ArSJUis

Στο μπλε τετράδιο κολλήσαμε μία εικόνα με ένα τζάκι και γράψαμε λεξούλες που ξεκινούν ή περιλαμβάνουν το δίψηφο τζ (τζάμι, μελιτζάνα, τζάκι, τζαμαρία, φλιτζάνι, τζατζίκι, τζίτζικας, μουτζούρα), .

**Εργασίες για το σπίτι:**

* **Αντιγραφή & Ορθογραφία:** τζάκι, τζάμι, τζίτζικας, μελιτζάνα
* **Ανάγνωση:** Από το ΒΜ το κείμενο σελίδα 24
* **Μπλε τετράδιο εργασιών:** Από τις λεξούλες που γράψαμε στο τζάκι (τζάμι, μελιτζάνα, τζάκι, τζαμαρία, φλιτζάνι, τζατζίκι, τζίτζικας, μουτζούρα), να διαλέξουν δύο από αυτές και να γράψουν δύο προτασούλες.

Προαιρετικά: όποιο παιδί θέλει να φέρει ένα γλωσσοδέτη.

**Μαθηματικά**

Πραγματοποιήσαμε από το Βιβλίο μαθητή σελίδα 77 τις ασκήσεις 3,4 και από τη σελίδα 78-79 τις επαναληπτικές ασκήσεις 2, 4, 5

**Εργασίες για το σπίτι:**

* Επαναληπτική Φωτοτυπία

**Απαραίτητο τα παιδιά να ξέρουν :**

* να μετράνε προφορικά και γραπτά μέχρι το 50.
* να βρίσκουν τον επόμενο και τον προηγούμενο ενός αριθμού.
* να ανεβαίνουν και να κατεβαίνουν 2-2 μέχρι το 20.
* να ανεβαίνουν και να κατεβαίνουν 5-5 και 10-10 μέχρι το 50.
* να εκτελούν την πράξη της πρόσθεσης, καθώς επίσης και να κατανοούν πότε πρέπει να αξιοποιούμε την πράξη αυτή σε προβλήματα της καθημερινής ζωής.
* να εκτελούν την πράξη της αφαίρεσης, καθώς επίσης και να κατανοούν πότε πρέπει να αξιοποιούμε την πράξη αυτή σε προβλήματα της καθημερινής ζωής.

**Ορισμένα τετράδια τελειώνουν. Αν είναι εύκολο να ελεγχθούν στο σπίτι για να πάρετε ό,τι χρειάζεστε.**